ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
9 ก.ย. 2558

สรุปภาวะตลาดภาคเช้า : SET เปิดกระโดดและนิ่งๆ – SET เปิดกระโดด 10 จุด ด้วย Sentiment เชิงบวกของตลาดต่างประเทศ หลังจีนเตรียมออกมาตรการกระตุ้นเศรษฐกิจ และญี่ปุ่นเตรียมลดภาษีนิติบุคคล รวมถึงปัจจัยในประเทศได้แรงบวกจากมาตรการกระตุ้นเศรษฐกิจเช่นกัน ดัน SET ขึ้นทดสอบกรอบบน 1390 จุด อย่างไรก็ตาม หลังจากนั้นไม่ไปไหน เหมือนเข้าอีหรอบเดิม คือ ไม่มีแรงซื้อต่อ ต้องตามต่อในช่วงบ่ายว่าจะหมู่หรือจ่า ทั้งนี้ SET ปิดตลาดที่ระดับ 1390.17 จุด +10.85 จุด ด้วยมูลค่าซื้อขายเพิ่มขึ้นมาที่ระดับ 2.3 หมื่นลบ. กลุ่มหลักต่างปิดบวก โดยพลังงาน แบงก์ และ ICT ปิดบวก +1.2%, +0.9% และ +0.6% ตามลำดับ ด้านตลาดภูมิภาคอยู่ในแดนบวกระดับเขียวเข้มๆ
กลยุทธ์ที่แนะนำ : ช่วงบ่าย: หากไม่ต่ำกว่า 1385 จุด คาดจะขึ้นได้ต่อในทันที เพื่อทดสอบระดับจิตวิทยาบริเวณ 1400 จุด ส่วนกรณีหลุดต่ำกว่า ให้ระวังการอ่อนตัวลงมาที่กรอบล่างอีกครั้ง โดยมีแนวรับตามลำดับที่ 1380-1370-1360 จุด กลยุทธ์ การเก็งกำไรยังทำได้ ตราบใดที่ SET ยังไม่ต่ำกว่า 1360 จุด ทั้งนี้ หุ้นแนะนำตามสัญญาณเทคนิค ได้แก่ ECL (รับ 1.95 ต้าน 2.10 Cut 1.90) และ SVI (รับ 4.96 ต้าน 5.30 Cut 4.80)